cyanic-selkie/wikianc huggingface dataset:
Tyler Weir
I februar 2016 besluttet The Football Association å utestenge ham i seks måneder, hvorav fire måneder ble utsatt til 1. juli 2018, for brudd på plikten til straks å melde fra om "an approach by a third party related to seeking to influence the outcome or conduct of a match or competition". Med andre ord hadde han blitt kontaktet av noen som ville få ham med på kampfiksing. I avgjørelsen het det samtidig at "(i)t is important to note that the three players were not involved in any attempt to fix matches and did not accept monies or gifts".
San Teodoro
San Teodoro (galluresisk: Santu Diadòru, sardisk: Santu Tiadòru) er en italiensk kommune i provinsen Sassari i regionen Sardinia. Den har 4 937 innbyggere og ligger rundt 15 meter over havet.
Rian Johnson
Rian Craig Johnson (født 17. desember 1973 i Maryland) er en amerikansk regissør og manuskriptforfatter.
Johnson ble født i Maryland, men vokste opp i San Clemente i California. Hans bror er musikkprodusenten Aaron Johnson, og han er fetter med komponisten Nathan Johnson, som har skrevet musikken til alle hans spillefilmer. Fetterne har dannet en musikkgruppe kalt The Preserves.
Stenodema laevigatum
Stenodema laevigatum, er en tege tilhørende bladtegene (Miridae). Denne arten kalles ofte «gresstege», et navn den deler med mange nært beslektede arter som ligner av utseende og som også lever på gress.
Denne arten er vanlig i det sørligste Norge og finnes nord til Nordland.
Utseende
Stenodema laevigatum er 5,5-7 millimeter, avlang i formen, gjerne i brune og grønne farger. To uskarpe litt mørkere lengestrek finnes fra hodet, bakover kroppen, over brystpartiet til scutellum. Den er en langstakt tege med smal bakkropp. Hos den fullt utvokste (imago) tegen finnes det flygevinger under de smale dekkvingene. Hunnen kan ha reduserte vinger.
Den er svakt gul-brun eller grønn på farge, Noen ganger kan den være rett brun og noe rødlig på farge. Ved visse tidspunkt i livssyklusen skifter de farge på kroppen. Den grønne fargen dominerer på forsommeren, og det er helst hunnene som er grønne. Hannene er generelt noe mer blast gulbrun av farge. Den rødbrune fargen er vanlig om høsten, noe som gir dyrene god kamuflasje.
Hodet er noe spist framover og de har en lengdefure på pannen (issen). Første antenneledd er litt kortere enn hodets bredde og tykkere enn resten av antennen.
Levevis
Stenodema laevigatum finnes helst i skog, der det er gress. Den foretrekker litt skyggefulle og noe fuktige steder. Men den kan også påtreffes andre steder.
De sitter ofte på høye gresstrå, der de suger plantesaft fra frøene. Selv om det skulle blåse ganske mye, sitter de ganske godt. De er gode flygere.
De overvintrer som voksne (imago) på bartrær. Derfor ser vi disse tegene helst tidlig om våren og utpå høsten. På våren når de etter overvintringen er ute for å pare seg og legge egg. Og utpå sensommer og høsten før overvintringen.
Systematisk inndeling
I norden er det flere arter i gruppen Stenodemini, som kjennetegnes på at de er lange og smale teger, som lever der det er gress. Ofte kalles de «gressteger».
Doe Maar
Doe Maar var en nederlandsk popgruppe med sin storhetstid på begynnelsen av 1980-tallet og var en av de mest suksessfulle popgruppene i nederlandsk historie. Det var et punk og reggae inspirert skaband og var aktive mellom 1978 og 1984, men har imidlertid hatt flere opptredener senere. Ettersom de sang på nederlandsk var det bare kjent i det nederlandske språkområdet. Doe Maar betyr noe slik som «Bare gjør det», en frase som vanligvis brukes på en sur og furten måte.
HKB 63./977 Nordheim
HKB 63-977 Nordheim er et ex-tysk hærkystfort bygget under andre verdenskrig. Fortet ligger ved kysten i Hordaland, sør for Buavåg i Sveio kommune, og ble operativt i mai 1941, da med fire kanoner. Fremdeles finnes det rester etter overvåkningspostene og bunkerne samt rester av kanoner finnes i stillingene.
Fortets hovedskyts var 4 stk. 15,5 cm K416 kanner med en rekkevidde på 14000 meter. I tillegg var fortet utstyrt med nær- og luftforsvarsskyts, bla 2 x 5 cm KwK (KampfwagenKanone), 1 x 2,5 cm Panzerabwehrkanone (panservernkanon), 2 x 2 cm Flak (luftvernkanon) samt 1 x 8,2 cm og 1 x 5 cm Granatwerfer (granatkaster).
Lovstrukturutvalget
Lovstrukturutvalget er et norsk utvalg som ble oppnevnt ved kgl.res. 8.9.1989 (av den andre Harlem Brundtland-regjeringen) på bakgrunn av regjeringens program Den nye staten som i forbindelse med regelreform var en videreføring av Willoch-regjeringens Moderniseringsprogram. Utvalgets mandat besto i å «... fremme forslag om opprydding i lovverket. Utvalget skal fremme forslag til hvilke lover som bør oppheves og hvilke som bør slås sammen. Utvalget skal også fremme forslag til på hvilke områder det bør vedtas nye lover som ledd i oppryddingen.»
Utvalgets leder var. De andre medlemmene var Ragnar Christiansen, Kirsti Coward, Trygve Harvold, Signe Marie Stray Ryssdal, Inger Johanne Sundby (NOU 1990: 9), Magnus Aarbakke (NOU 1990: 9), Vivi Lassen (NOU 1992: 32) og Jan Fridthjof Bernt (NOU 1992: 32).
Utvalget fremmet to utredninger - NOU 1990: 9 Opphevelse av foreldede lover og NOU 1992: 32 Bedre struktur i lovverket. Etter forslag på grunnlag av første utredning vedtok Stortinget å oppheve 321 lover. Etter det gjensto ca 800 lover. Utvalget foreslo sammenslåinger slik at antallet lover vil bli redusert til i størrelsesorden 200. Utredningen ble presentert på en pressekonferanse gjengitt i Stat&styring nr 6/1992 hvor professor Jon Bing (UiO) beskrev arbeidet som «unikt i europeisk sammenheng» og en «internasjonal nyskaping». Utvalgets arbeid ble også omtalt som en «historisk ryddesjau» av Stat&styring.
Mange av forslagene er blitt fulgt opp i ettertid enten fullt ut eller i hovedsak, jf kap 9. Ett eksempel på oppfølging av utvalgets forslag er NOU 1996: 10 Effektiv matsikkerhet ved det regjeringsoppnevnte Næringslovutvalget (NLU) ved underutvalget Matsikkerhetsutvalget, se egne artikler om NLU og om matloven.
Utvalget analyserte dessuten tiltak for å redusere regelmengden, kvalitetsikring i regelarbeidet og hvilken struktur lovverket bør ha, jf kap 6, 7 og 8. Utvalget foreslo en samlet gjennomgang av forskriftene, men det er ikke iverksatt. Derimot har det skjedd på flere sektorer herunder regulering av saltvannsfiskeriene. Dette arbeidet ble igangsatt av Statskonsult (nå DIFI) og overtatt av regelreformgruppa i Administrasjonsdepartementet i samarbeid med Fiskeridepartementet og Fiskeridirektoratet. Leder for dette utvalget var regelreformgruppas leder som var Brynjar Mørkved.
Justisdepartementet ved Lovavdelingen er tildelt ansvar for oppfølging av utvalgets tilrådinger. Det gjøres fortløpende ved kontroll av nye lovutkast samt ved Lovteknikkheftet. Mange av forslagene er ikke gjennomført og oppfølgingen bør derfor evalueres og følges opp.
Mørkved skrev deretter en artikkel i tidsskriftet Juristen med tittel - 'Har vi en god lov- og forskriftsstruktur? Bør forslagene fra Lovstrukturutvalget iverksettes og evalueres - nå 30 år etter eller aldri?' Her ble det foreslått opprettelse av et nytt lovstrukturutvalg (LSU II) for iverksetting av ulike forslag inntatt i NOU 1992: 32 m.m. Artikkelen ble oversendt til regjeringen (Støre) ved Statsministerens kontor ved brev den 1.3.2023.
Agathiphaga
Agathiphaga er en slekt av sommerfugler som omfatter de antatt mest primitive medlemmene i ordenen bortsett fra kjevesommerfugler (Zeugloptera). Det er bare kjent to arter, fra Queensland, Australia og noen øyer i Stillehavet. De mangler sugesnabel, men har derimot funksjonelle mandibler (overkjever). Av utseende ligner de på vårfluer (Trichoptera). Larvene lever på frø av kaurifuru (Agathis spp. i kransgranfamilien (Araucariaceae)).
Utseende
Middelsstore (vingespenn opptil 25 mm) møll med smale vinger, brunt marmorerte vinger, kamuflasjefargede. Hodet er ganske stort med store, utstående fasettøyne. De mangler sugesnabel, men har store, asymmetriske mandibler (overkjever). Antennene er trådformede. Vingene holdes taklagt over bakkroppen, som hos vårfluer. Beina har en spore på frambeina, fire på mellom- og bakbeina. De utvokste larvene er maggotlignende, uten synlige bein.
Levevis
Larvene lever inne i frø av kaurifuru (slekten Agathis), der de gnager ganger. Det er ganske sjelden at man finner de voksne sommerfuglene, men det er vanlig at man finner larver i 10 % og enkelte ganger opptil 50 % av kaurifuru-frøene. Et uvanlig trekk er at larvene kan overleve i dvaletilstand i minst tolv år – dette kan muligens være en tilpasning til spredning med frø som flyter i sjøen. Også puppestadiet kan ligge i dvale i flere år. De voksne møllene flyr om natten. Agathiphaga queenslandensis lever bare i regnskoger i Queensland.
Loricera
Loricera er en slekt av billene i delgruppen (underfamilien) børsteløpere (Loricerinae) i familiegruppen løpebiller.
Loricera er utbredt i Europa, Nord-Amerika og Asia. Finnes i Norge.
Systematisk inndeling
Systematikken følger Carabidae of the World
Rifle
Rifle brukes på norsk vanligvis om et gevær med riflet løp. Riflegevær er skytevåpen laget for å avfyres med geværkolben mot skulderen. Riflingen inni løpet består av heliksformede styrespor, hvilket fører til at prosjektilet roterer og man oppnår bedre presisjon og større rekkevidde i forhold til glattborede løp.
Opprinnelse
Når de første riflene kom er ikke sikkert, men man regner at allerede på 1500-tallet ble det gjort eksperimenter med riflede løp. Man så at ved å ha skråstilte styrefjær på piler så øket treffsikkerheten, og man ville overføre dette til skytevåpen. De første riflene ble primært brukt som skarpskyttergevær, og infanteristene hadde fortsatt musketter. Først på 1800-tallet ble riflene masseprodusert, og tok over for musketten.
Rifling
Styresporene (riflingen) i løpet griper inn i prosjektilet slik at kruttgass ikke slipper forbi, og dette skaper skyv bak prosjektilet. Vinklingen på riflene i løpet skaper rotasjon som muliggjør en stabil kulebane og hindrer kulbutering i den effektive skyteavstanden for det aktuelle våpen. Godset mellom to riflinger kalles bom. Det er rifling i de fleste moderne skytevåpen (unntaket er haglegevær som er glattboret). Maskingevær, maskinpistoler og pistoler har også rifling, men omtales ikke som rifler, heller ikke kanoner og andre grove skytevåpen med rifling.
Bodianus
Bodianus er en gruppe leppefisker.
Ismael Diawara
Ismael Diarra Diawara (født 11. november 1994) er en svensk-malisk fotballspiller som spiller for Malmö FF og Malis herrelandslag i fotball.
Boudewijn de Groot (album)
Boudewijn de Groot er debutalbumet til den nederlandske artisten Boudewijn de Groot. Albumet inneholder blant andre slagerne «Een meisje van 16» og «Welterusten, Meneer de President». Mange av sangene på plata er nederlandske coverlåter med engelsk forbilde, som «Het geluid van de stilte» («The Sound of Silence» av Simon and Garfunkel), «Nee meeuw» («Ballad of a Crystal Man» av Donovan) og «Er komen andere tijden» («The Times They Are a-Changin'» av Bob Dylan). Albumet ble gitt ut på nytt i 1970 med et annet cover og under en ny tittel Apocalps. I 1998 kom plata på nytt ut med det opprinnelige navnet og covret på CD. På begge disse utgavene ble De Groots første EP (Boudewijn de Groot fra 1964) lagt til som bonusspor.
Eksterne lenker
Boudewijn de Groots hjemmeside
Frederik Ahlefeldt (1662–1708)
Frederik lensgreve Ahlefeldt (født 21. april 1662 i Flensborg i hertugdømmet Slesvig, død 10. juni 1708 i Regensburg, Bayern) var dansk lensgreve av Langeland, riksgreve til Rixingen (Réchicourt), geheimeråd, general og stattholder i årene 1686-1708 i Slesvig og Holstens kongelige deler.
Han var eldste sønn av storkansler Frederik Ahlefeldt (1623–1686) og Margrete Dorothea Rantzau. Allerede tidlig oppnådde han store hedersbevisninger og embeter, hvilket til dels skyldtes familieforbindelser, samt hans giftemål med kongens og Sophie Amalie Moths datter Christiane Gyldenløve.
Hustruen døde allerede fire år senere, og Ahlefeldt giftet seg på ny i 1695 med Armgaard Margrethe Reventlow, datter av storkansler Conrad Reventlow og Anna Margrethe Gabel.
Han er begravet i Radsted Kirke på Lolland.
Dieppe
Dieppe er en kommune i departementet Seine-Maritime i regionen Normandie nord i Frankrike. Dieppe er en havneby ved Den engelske kanal, berømt for sine kamskjell, og med fast fergeforbindelse til Newhaven i England. Dieppe har også en populær strand med rullestein, slott fra det 15. århundre og flere gamle kirker.
Innbyggerne kalles dieppois (m) og dieppoise (f).
Dieppe ble del av Frankrike i 1195. Byen ble senere en av Frankrikes viktigste havner, men ble i 1694 ødelagt av en krigsflåte som var engelsk-nederlandsk. Britisk-kanadiske styrker utførte et stort raid i Dieppe den 19. august 1942. Invasjonen førte til store tap for de allierte styrkene, men det ga viktig erfaring for planleggingen av D-dagen.
Befolkningsutvikling
Antall innbyggere i kommunen Dieppe
Terence
Terence er et engelsk mannsnavn med romersk opprinnelse.
Etymologi
Terence er en engelsk form av det romerske navnet Terentius, som har ukjent betydning. Terence har i Irland også vært brukt som en engelsk form av irsk-gæliske Toirdhealbhach, «opphavsmann», dannet av toirdhealbh, «spørrende».
Utbredelse
Terence ble tatt i bruk i England sent på 1800-tallet og var et populært navn i England fra 1930-årene til 1950-årene.
Terence er i dag et vanlig navn i Irland. Formen Terencio er vanlig på Cuba.
Kjente personer med navnet
Personene i listen er ordnet kronologisk etter fødselsår.
Zevs
Zevs eller Zeus (gammelgresk: Ζεύς, Zeús; moderne gresk: Δίας, Días) er i henhold til gresk mytologi er gudenes konge og gud for himmelen og torden; «far av guder og mennesker» (πατὴρ ἀνδρῶν τε θεῶν τε, patḕr andrōn te theōn te) Zevs er hersker av de olympiske gudene på fjellet Olympos, er kjent for sin attributt lyn- og tordenkilen, ørnen som hans hellige fugl, for sitt begjær etter jordiske og guddommelige kvinner, og for hustruen Heras sjalusi. Zevs er etymologisk beslektet med og under gresk innflytelse ble særlig tett assosiert med guden Jupiter i romersk mytologi.
Zevs er sønn av Kronos og Rhea, og den yngste blant søsknene. I de fleste tradisjoner er han gift med Hera, skjønt ved orakelet i Dodona er hans hustru Dione. I henhold til eposet Iliaden er han far til kjærlighetsgudinnen Afrodite med Dione. Zevs er kjent for sine mange erotiske sidesprang. Disse resulterte i mange guder og halvguder og helter, blant disse er Athene, Apollon, Artemis, Hermes, Persefone (med Demeter), Dionysos, Persevs, Helena av Troja, Minos, og de kreative musene (med Mnemosyne). Med Hera er det vanligvis sagt at han ble far til krigsguden Ares, ungdommens gudinne Hebe og den stygge håndverkerguden Hefaistos.
Som Walter Burkert påpeker i sin bok Greek Religion: «Selv guder som ikke er hans naturlige barn tiltalte ham som far, og alle gudene reiser seg i hans nærvær.» For grekerne var han kongen over gudene, den som føre tilsyn med hele universet. Som Pausanias på 100-tallet observerte, «At Zevs var konge i himmelen er et utsagn felles for alle mennesker.» I Hesiods Theogonien fastsette Zevs hvilken rolle de ulike gudene hadde. I De homeriske hymner er han referert til gudenes høvding.
Hans kjennetegn er tordenkilen, ørnen, oksen og eiken. I tillegg til hans indoeuropeiske arv, den klassiske "skysamleren" (gresk: Νεφεληγερέτα, Nefelēgereta) er det i hans mytologiske figur også avledet bestemte ikonografiske trekk fra kulturene i Midtøsten, slikt som septeret. Greske kunstnere framstilte Zevs i den ene av to positurer: bredstående og med tordenkilen løftet advarende i sin høyre hånd, eller sittende majestetisk.
Etymologi
Gudens navn i nominativ er Ζεύς, Zeús (/zdeús/). Det er avledet som følgende: i vokativ: Ζεῦ, Zeû; akkusativ: Δία, Día; genitiv: Διός, Diós; dativ: Διί, Dií. Diogenes Laertios siterte Ferekydes fra Syros i stavingen av navnet som Ζάς.
Zevs er den greske videreføringen av *Di̯ēus, navnet på den urindoeuropeiske guden for himmelen i dagslys, også kalt for Dyeus ph2tēr («Himmelfaderen»). Guden er kjent under dette navnet i den indiske diktsamlingen Rigveda (vedisk sanskrit Dyaus/Dyaus Pita), latin (sammenlign Jupier, fra Iuppiter, avledet fra urindoeuropeiske vokativ *dyeu-ph2tēr), avledet fra rotordet *dyeu- («å skinne», og i dets mange avledninger, «himmel, gud»). Beslektet er også det nordiske gudenavnet Ty (Týr) fra germanske Ziu, Tiw, Tiwaz, urindoeuropeiske *Tīwa-, og som likeledes er det eneste norrøne gudenavn som representerer et opprinnelig indoeuropeisk grunnord som kan bety «dag» eller «himmel». Ty er derfor sannsynligvis en yngre variant av indoeuropeisk himmelgud, selv om mange av hans funksjoner og betydning ble i jernalderen overtatt av Tor (Þórr), som tordengud, og Odin, som fryktinngytende krigsgud.
Zevs er den eneste guddom i den olympiske gudeverden med et navn som har en slik gjennomsiktig indoeuropeisk etymologi.
De eldste attesterte formene av navnet er i mykensk gresk, di-we og di-wo, skrevet i stavelseskriften Linear B.
Betydning og titler
Zevs hadde en stor betydning i den greske olympiske gudeverden. Han er far til mange av heroene og heroinnene (se liste lengre nede) og opptrådte i mange av deres fortellinger. Selv om han var guden for himmel og torden var han også den helligste kulturfiguren, og som sådan var han personifiseringen av den greske religiøse tro og arketypiske greske hellighet. Hans bolig var på fjellet Olympos.
De titler som er tillagt Zevs understreker og betoner ulike aspekter av hans vidtrekkende autoritet:
Zevs-kult
Alle større byer i den hellenistiske verden hadde helligdommer ved utkanten. Titlene nevnt over kunne bli funnet i et hvilket som helst tempel fra Lilleasia til Sicilia. Bestemte ritualer ble holdt i dagliglivet, eksempelvis som å ofre et hvitt dyr over et opphøyd alter. Samtidig kunne ulike byer ha Zevs-kulter som ble håndtert på ulikt vis.
Templet for den Olympiske Zeus i Aten ble oppført i det sjette århundre f.Kr.
Lokale Zevs-kulter
I tillegg til de panhellenistiske titler og konsepter listet ovenfor, kunne lokale kulter ha sine egne oppfatninger om gudenes konge.
På Kreta ble Zevs dyrket i et antall grotter ved Knossos, Idafjellet og Palaikastro. Fortellingene om Minos og Epimenides antyder at disse grottene en gang ble benyttet av konger og prester for å spå og tolke spådommer. På Kreta ble Zevs representert i billedkunsten som en langhåret ungdom heller enn som en moden voksen, og det ble sunget hymner til ho megas kouros (den store ungdom). Med kouretene, en ansamling av ekstatiske og bevæpnede dansere, voktet han over den omfattende militær-atletiske treningen og de hemmelige ritualene ved de kretiske paideia (lærested, et ord som har gått inn våre dagers Encyclopaedia).
Den hellenistiske skribenten Euhemeros skal ha kommet med en teori om at Zevs opprinnelig hadde vært en enekonge på Kreta og etter hans levetid hadde hans storhet langsomt blitt gjort om til en hellighet. Tekstene til Euhemeros er ikke bevart, men de første kristne skribentene omfavnet denne tankegangen med entusiasme.
statue av Zevs i Olympias Zevstempel I henhold til lokale kulter hadde Zevs sete på fjellet Lykaion («det skinnende fjellet»), den høyeste toppen på Arcadia, og samtidig er han forbundet med Lycaon («ulvemannen»), en merkelig kult med bisarre, kannibalistiske ritualer. Ifølge Platons Republikken kunne en bestemt klan samles på fjellet for ofre til Zevs Lykaios hvert åttende år, der innvollene fra en dødelig ble blandet sammen med innvollene fra et dyr. Den som spiste det menneskelige kjøttet skulle etter sigende bli forvandlet til en ulv og den eneste måten å bli menneske igjen på var å avholde seg fra å spise menneskekjøtt inntil den åtteårige syklusen hadde endt.
Selv om etymologien vitner om at Zevs opprinnelig var en himmelgud, har mange greske byer æret en Zevs som hadde tilholdssted under jorden. Athenerne og grekere på Sicilia æret Zevs Meilikhios («vennlig» eller «behagelig»), mens andre byer hadde Zevs Khthonios («jordlig»), Katakhthonios («under jorda»), og Plousios («rikdom-bringer»). Disse guddommene kunne bli visualisert på ulikt vis som slanger eller menneske. De kunne også motta offer av svarte dyr som ble nedsenket i dype grøfter eller hull i bakken, som guddommer som Persefone og Demeter, og som heroene i deres katakomber. Olympiske guder, derimot, mottok vanligvis hvite offerdyr på opphevet alter.
I noen tilfeller var ikke byene helt sikre på om den «daimon» som de ofret til var en hero eller en underjordisk Zevs. Helligdom ved Lebadaea i Boeotia kunne tilhøre heroen Trofonios eller til Zevs.
Zevs' orakler
Selv om de fleste orakler vanligvis var dedisert til Apollon, heroene, eller gudinner som Themis, var noen orakler dedisert til Zevs.
Zevs-kulten ved Dodona i Epirus, hvor det er gjort funn som viser religiøs aktivitet fra det 2. årtusen og framover, var sentrert rundt et hellig eiketre. Da det litterære verket Odysseen ble satt sammen ca. år 750 f.Kr. ble ritualene utført av barfotede prester kalt Selloi som lå på marken og observerte raslingen i løvet og greinene. På den tiden da Herodotos skrev om Dodona hadde kvinnelige prester kalt peleiadene («duer») erstattet de mannlige prestene. Zevs' hustru ved Dodona var ikke Hera, men gudinnen Dione, hvis navn er en hunkjønnsutgave av «Zevs». Hennes status som en titaninne antyder at hun kan ha vært en mektig før-gresk guddom og kanskje den opprinnelige beboer av orakelet.
Orakelet ved Ammon ved Siwa-oasen i Egypt lå utenfor den greske verden fram til Aleksander den stores dager, men den dukket allerede opp i den greske bevissthet i den arkaiske tidsalder. Herodotus nevner konsultasjoner med Zevs Ammon i sine opptegnelser av den persiske krig. Zevs Ammon ble spesielt favorisert av Sparta, hvor et tempel til ære for ham eksisterte da den peloponnesiske krig ble utkjempet.
De ktoniske utgavene av Zevs, eller heroer, Trofonios og Amfiaraos har etter sigende begge gitt orakler ved kultsteder.
Fødsel
Faren til Zevs het Kronos og var hersker over universet. Han var redd at en av sønnene skulle  ta makten fra ham. Derfor svelget han alle barna etter hvert som de ble født. Da Zevs ble født, ville moren redde sønnen sin. Derfor pakket hun en stein inn i barneklærne og gav pakken til Kronos. Han trodde at det var det nyfødte barnet og slukte steinen. Barnet ble skjult i en grotte på Kreta. Da Zevs ble voksen, tvang han faren til å gulpe opp alle søknene sine. Disse hevnet seg ved å forvise faren, og Zevs ble himmelens hersker.
Barndom
Rhea skjulte Zevs for sin far i en grotte i Idafjellet på Kreta. I henhold til ulike variasjoner av myten:
Zevs blir gudenes konge
Da Zevs hadde frigjort sine brødre og søstre, gikk han til kamp mot den eldre gudegenerasjonen titanene og drepte deres vokter Kampe. I takknemlighet ga kyklopene ham torden og tordenslaget eller lynet, som Gaia hittil hadde holdt skjult. Sammen med sine brødre og søstre, og alliert med gigantene, hekatoncheirerne og kyklopene, overmannet de Kronos og de andre titanene. De beseirede titanene ble kastet ned i den mørke underverden kjent som Tartaros.
Man kan se på denne striden mellom far og sønn om den guddommelige makt som en allegori for kampen mellom de etablerte før-grekiske folkene og de invaderende grekerne, og som grekerne gikk Zevs av med seieren. Deretter delte han makten med sin to brødre: Zevs hersket i himmelen, Poseidon i havet og Hades i underverdenen (de dødes sted). Jorden, Gaia, ble overlatt til dem i henhold til deres evner, noe som forklarer hvorfor Poseidon var «Jord-rysteren» (gud for jordskjelv) og Hades krevde menneskene når de døde.
Gaia var opprørt over hvordan Zevs hadde behandlet titanene, ettersom de var hennes barn. Etter at han hadde erobret tronen som gudenes konge, måtte han gå i kamp med noen av Gaias andre barn, monstrene Tyfon og Ekhidna. Han beseiret Tyfon og fanget ham under et fjell, men lot Ekhidna og hennes barn beholde livet for å være en utfordring for framtidige heroer.
Zevs og Hera
Zevs var Heras bror og ektefelle og den eneste grunnen til deres fellesskap var sønnen Ares, krigsguden, deres eneste barn sammen. Hera fødte imidlertid barn med andre menn, Hefaistos, Eileithyia og Hebe. Zevs' erobringer av nymfer og mytiske dødelige kvinner som ble stammødre til hellenistiske dynastier, er berømte. Olympisk mytografi har til og med kreditert ham for forbindelser med Demeter, Leto, Dione og Maia. Og med dødelige: Semele, Io, Europa og Leda. Se fullstendig liste på høyre side.
Mytiske anekdoter har beskrevet Hera som voldsomt sjalu over Zevs' amorøse erobringer og en uforsonlig fiende av Zevs’ elskerinner og deres barn med ham. En periode hadde en nymfe ved navn Ekko jobben med distrahere Hera med utrettelig kakling og snakking for å skjule hans sidesprang, og da Hera likevel oppdaget forbindelsen forbannet hun Ekko til å gjenta ordene for andre.
En fortelling beskriver hvordan Zevs lå med Mete, og deretter ble grepet av frykt for hva Hera kunne finne på når hun oppdaget dette. Zevs forvandlet Mete til en flue og slukte henne. Mete var allerede blitt gravid. Da tiden for fødselen kom, begynte Zevs å få voldsomme smerter i hodet, og tilkalte Hefaistos, som ble bedt av Zevs om å kløyve hodet hans. Ut av hodet hans kom Athene – fullt utvokst, i rustning og med våpen. Mete ble værende i magen hans, og det sies at hver gang Hera hørte at magen hans rumlet forlot hun rommet i raseri.
Erik Eide
Han vant 8 NM-gull i perioden 1987–2008.
Fylkesvei 714 (Rogaland)
Fylkesvei 714 i Rogaland gikk mellom Hølland og Monsakleiv i Sauda. Veien var 3,4 km lang.
2019 ble veien del av fylkesvei 4726.
Kim Jong
Kim Jong (født 19. april 1989) er en nordkoreansk bordtennisspiller. Hun representerte landet sitt under Sommer-OL 2012 i London, der hun ble utslått i tredje runde.
San Nicolò d’Arcidano
San Nicolò d'Arcidano (sardisk: Arcidànu) er en italiensk kommune i provinsen Oristano i regionen Sardinia. Den har 2 663 innbyggere og ligger rundt 13 meter over havet.
Marija Saakjan
Marija Sergejevna Saakjan (Мари́я Серге́евна Саакя́н (1980-2018)) var en russisk regissør.
Norgesmesterskapet i boksing 1994
Norgesmesterskapet i boksing 1994 ble arrangert 3.–6. mars i Porsgrunn.
Kongepokalen ble vunnet av Anders Styve. Forbundspokalen ble vunnet av Geir Hitland. Beste klubb ble Bergen Sparta.
Yumiko Fujii
Yumiko Fujii (født 24. april 1972) er en japansk tidligere softballspiller som deltok i de olympiske leker 2000 i Sydney.
Fujii vant en olympisk sølvmedalje i softball under sommer-OL 2000 i Sydney. Hun var med på det japanske laget som kom på andreplass i softballturneringen bak USA. I finalen mot USA tapte Japan med 1-2.
Vindgap
Vindgap beskriver et geografisk terreng der vinden som passerer gjennom endrer lufttrykk og vindstyrke, og skaper erosjon. Dette oppstår vanligvis i dalfører der luft blir presset inn i en trangere fjellmorfologi. Kunstig kan vindgap for eksempel skje der luft på den ene siden av en tunnel er betydelig sterkere enn inne i selve tunnelen. Ofte blir slike landskap dannet av at en elvedal blir tørrlagt.
Smittevernloven
Loven definerer legers plikt til å foreta undersøkelse, spore forekomster av smittsom sykdom, informasjon til den smittede samt forhold omkring taushetsplikt og informasjonsplikt overfor myndighetene. Videre defineres de forskjellige administrative organers ansvar og myndighet. Loven definerer hvilke plikter befolkningen har med hensyn til smittsomme sykdommer og spredning av disse. Personer som oppholder seg i Norge har plikt til å rette seg etter de forskrifter som Helse- og omsorgsdepartementet, Sosial- og helsedirektoratet eller kommunestyret fatter i henhold til smittevernloven. Personer som har grunn til å anta at de er smittet av almenfarlig smittsom sykdom har plikt til å varsle lege og til å informere om mulige smittekilder og hvem smitten kan være overført fra.
Dersom myndighetene finner det nødvendig, kan Kongen i statsråd eller Helse- og omsorgsdepartementet gjennom forskrift fastsette plikt for hele eller deler av befolkningen til å la seg undersøke og/eller vaksinere. Når det er nødvendig for å forhindre spredning av allmenfarlig sykdom kan kommunestyret vedta møteforbud, stenging av virksomhet, begrensning i kommunikasjon, isolering av geografisk begrensede områder i inntil 7 dager, smittesanering (avlusing, rengjøring, desinfeksjon eller destruksjon av gjenstander eller lokaler, avliving av selskapsdyr, utrydding av rotter og andre skadedyr) og tiltak i forbindelse med gravferd (herunder kremering). Kongen i statsråd kan i forskrift vedta karantenetiltak for transport og/eller ferdsel inn og ut av landet.
Tvangsmidler kan etter vedtak komme til anvendelse overfor personer som ikke retter seg etter de forskrifter som utferdiges iht. loven. Disse kan omfatte tvungen undersøkelse, tvungen isolering inntil undersøkelse kan utføres, tvungen innleggelse i isolat. Tvangstiltak gjennomføres for den ansvarliges regning. Om nødvendig kan de gjennomføres med bruk av eller skade på andres eiendom.
Trettøytunnelen
Trettøytunnelen er en tunnel på den meget rasutsatte strekningen av riksvei 70 mellom Sunndalsøra og Ålvundeid i Sunndal kommune i Møre og Romsdal fylke. Den er 1182 meter lang. Tunnelen ble erstattet av den 7,5 km lange Oppdølstrandtunnelen da denne åpnet i 2014. . Etter et ras i 1969, ble Trettøytunnelen forlenget med 500 meter, og gjenåpnet i 1974. 15. August 2014 ble vegen gjennom Oppdølstranda stengt for godt etter at Oppdølstrandtunnelen ble åpnet. Tunnelen er i dag fysisk stengt med porter i hver ende.
Opplysningskontoret for næringsveiene
Opplysningskontoret for næringsveiene (fullstendig navn Norges Oplysningskontor for Næringsveiene) ble opprettet i 1901, og skulle fremme næringslivets interesser, hovedsakelig eksportnæringen. I Kgl.Res. 4. juli 1924 ble det besluttet at opplysningskontoret skulle legges under Utenriksdepartementet, og det skulle hete UDs Oplysningskontor for Næringsdrivende. Direktørstillingen, som Per Larssen da innehadde, ble opphevet fra nyttår 1925. Fra 1945 ble opplysningskontoret en del av det nyopprettede Norges Eksportråd.
Taeko Ishikawa
Taeko Ishikawa (født 14. oktober 1975), japansk softballspiller som deltok i de olympiske leker 2000 i Sydney.
Ishikawa vant en olympisk sølvmedalje i softball under sommer-OL 2000 i Sydney. Hun var med på det japanske laget som kom på andreplass i softballturneringen bak USA. I finalan mot USA tapte Japan med 1-2.
Darren Drysdale
Darren Drysdale (født 18. februar 1971) er en engelsk fotballdommer fra Waddington, Lancashire.
Han begynte å dømme i 1988 og ble assistentdommer i The Football League i 1996. Han var assistentdommer i FA-cupfinalen i 2000, og han ble dommer i FIFA samme år. Hans første kamp som hoveddommer i The Championship var mellom Leicester og Gillingham den 22. januar 2005.
En dag i Ivan Denisovitsj’ liv
En dag i Ivan Denisovitsj' liv (russisk originaltittel: Оди́н день Ива́на Дени́совича) er en russisk roman som ble skrevet av Aleksandr Solzjenitsyn (1918-2008) i 1959 og publisert første gang i 1962 i det russiske litterære tidsskriftet Novyj mir. Romanen skildrer én dag i livet til en vanlig fange i en spesialleir i gulagsystemet på 1950-tallet, en arbeidsleir for politiske fanger.
Utgivelsen ble svært omstridt i Sovjetunionen, og den vakte stor internasjonal oppmerksomhet. Aldri var Stalins undertrykkelse blitt beskrevet offentlig, og både forfatteren, forleggeren og flere mennesker i omgangskretsen deres løp stor risiko. Solzjenitsyns forfatterskap skulle senere sende ham i eksil. Forfatteren ble forøvrig tildelt nobelprisen i litteratur i 1970.
En dag i Ivan Denisovitsj' liv ble publisert på norsk for første gang i 1963.
Handling
Ivan Denisovitsj Sjukhov er dømt til å sone straff ved en fangeleir i det sovjetiske Gulag-systemet. Han ble beskyldt for å bli spion etter å ha sittet fanget av tyskerne som krigsfange under andre verdenskrig. Selv om han egentlig var uskyldig, blir han dømt til 10 år i en arbeidsleir etter at han ble løslatt til Sovjet. Dagen begynner med at Sjukhov våkner. Fordi han sto opp alt for seint, blir han pålagt arrest, men slipper unna med å rengjøre vakthuset til vaktene. Når Sjukhov endelig kan forlate vakthuset, går han på sykestuen for å melde seg syk, men blir nektet sykemelding.
Axel Linvald
Axel Steffensen Linvald (født 8. januar 1886, død 31. oktober 1965) var en dansk historiker, forfatter og riksarkivar.
Cassidy Rae
Cassidy Rae (født 7. juni 1976 i Clermont i Florida) er en amerikansk skuespiller. Rae har spilt i to spillefilmer, men hennes karriere har hovedsakelig vært innenfor TV-filmer og serier. Hun trakk seg tilbake fra karrieren for å ofre seg for familien etter 2001, skjønt hun har siden deltatt unntaksvis i to kortfilmer.
Axel Linvald
Linvald tidligste akademiske publiserte skrifter handlet om danske landboforhold (Tönne Lüttichau og hans Stilling til Landbospørgsmaalet 1769 i: Historisk Tidsskrift 8, I, 1906) og ''Antvorskov og Vordingborg Krongodser : 1768-1774. Et Bidrag til Landboreformernes Historie, 2 (i: Fra Arkiv og Museum'', 1905-1911), men hans hovedinteresse ble snart administrasjonshistorie. Han skrev en del artikler om Københavns administrasjon til Historiske Meddelelser om København, et tidsskrift han også redigerte i forbindelse med sin stilling som rådstuearkivar 1923–1934.
Cassidy Rae
Hun spilte i TV-filmen Crowned and Dangerous med Yasmine Bleeth i 1997. I 2000 var hun Kaylene i episodene «Paradise by the Dashboard Light» og «Prescription for Love» i Just Shoot Me!. Hun var også kjent for sin rolle som «Davina Mayhan» i situasjonskomedien My Family And Me. Hun framstilte hovedfigurens eldste søster i to sesonger, men ble tatt av serien grunnet strid om kontrakt med produsentene. Hun ble da erstattet av Amanda Schull i tredje sesong.
En dag i Ivan Denisovitsj’ liv
Handling
Resten av romanen handler hovedsakelig om Sjukhov og hans tropp (som består av 24 mann), deres troskap til troppslederen, og arbeidet som fangene gjør i håp om å få tak i ekstra mat eller andre forsyninger. For eksempel murer de vegger på en byggeplass der mørtelen fryser hvis den ikke blir påført raskt nok. Tjurin, formann for troppen, er streng, men også godt likt fordi han gjør sitt beste for å sørge for fangene. Sjukhov er en av de mest hardtarbeidende i hele troppen, og har flere ferdigheter som er etterspurt - så han er generelt respektert.
Axel Linvald
I 1923 fremla han verket Kronprins Frederik og hans Regering 1797-1807 som disputats for doktorgraden ved Københavns Universitet, men det ble forkastet til tross for en offentlig protest mot beslutningen. Verket ga han allikevel status som spesialist på perioden rundt Englandskrigene og han skrev avsnittet til dette i Det danske Folks Historie (1928, gjenopptrykt i Schultz' Danmarkshistorie, 1948).
En dag i Ivan Denisovitsj’ liv
Handling
Rasjonene de mottar er sparsomme; Fangetroppene mottar næringsmidler på grunnlag av hvor produktivt de arbeider (eller sovjetiske myndigheter tror de gjør), men på slutten av dagen blir Sjukhovs spesielle tjenester etterspurt av Cæsar Markovitsj, en intellektuell som får arbeide på kontoret og slipper kroppsarbeid. Cæsar er imidlertid mest kjent for å motta matpakker fra familien, og Sjukhov får til slutt en liten porsjon mat av Cæsar for ulike ytelser. Sjukhov reflekterer til slutt over dagen, som delvis var gledelig, og samtidig lik alle andre dager.
Pedro Antonio de Olañeta
Biografi
Olañeta ble født i en baskisk familie i en liten by i provinsen Vizcaya. Han emigrerte til Sør-Amerika i ung alder sammen med en onkel som var en rik kjøpmann i Chuquisaca. Hans støtte til spansk absolutisme og opprør mot de moderate rojalistene skapte konflikter i den rojalistiske hæren og har bidratt til å gjøre ham til en kontroversiell figur i ettertiden. Etter nederlaget til de viktigste spanske hærførerne fortsatte Olañeta motstanden, og ble en av de siste spanske befalene som holdt ut. Den 27. mai 1825 ble Olañeta oppnevnt til visekonge av Rio de La Plata av kong Ferdinand VII, som var uvitende at generalen døde to måneder tidligere. Olañeta ble derved den siste visekongen i Río de la Plata.
En dag i Ivan Denisovitsj’ liv
Filmatisering
Gjennom et norsk-britisk samarbeid ble boken filmatisert i 1970; One Day in the Life of Ivan Denisovich ble spilt inn på Røros.
Sergei Movsesian
Sergei Movsesian (født 3. november 1978 i Tbilisi, Georgia SSR, Sovjet) er en stormester i sjakk av armensk opphav som nå spiller for Slovakia. Han vant to internasjonale turneringer i Sarajevo (2002 og 2007), 2007 Czech Coal Carlsbad tournament i Karlovy Vary, Mikhail Tsjigorins minneturnering i St. Petersburg i 2007 og B-gruppen i Corus Chess Tournament i 2008. På FIDEs januarliste for 2009 lå han på en 10.-plass med 2751 i ELO-rating, hans personlige beste. Per november 2014 har han en ELO-rating på 2659.
Axel Linvald
Hans hovedverk er verket om Kong Christian VIII: den unge prins (3. deler, Den unge Prins 1786-1813, 1943; Norges Statholder 1813-1814, 1952 og Før Eidsvoldgrundloven, 1965). På grunn av Linvalds grundige arkivstudier i emnet rakk han ikke å fullføre det til sin opprinnelig planlagte lengde.
Linvald var riksarkivar i perioden 1934–56, kun avbrutt i 1943–45, da han på dette tidspunkt under okkupasjonen måtte flykte til Sverige. Han var dessuten redaktør av Historisk Tidsskrift i perioden 1932-43.
Han ble medlem av Det kongelige danske Selskab for Fædrelandets Historie i 1926. Han var medlem av styret for Instituttet for Historie- og Samfundsøkonomi i perioden 1936–1960, Det Danske Sprog- og Litteraturselskab 1936 og av Den Arnamagnæanske Kommission 1936-1961. Han var formann for Kildeskriftselskabet 1938-1940, og Den danske historiske Forening 1942-1945. Han var direktør for Den Hielmstierne-Rosencroneske Stiftelse 1949–1963, Først i 1954 ble han æresdoktor ved Århus Universitet.
EM på skøyter 2007
EM på skøyter 2007 ble arrangert på Arena Ritten i Klobenstein, Italia fra den 12  til den 14. januar. Sven Kramer ble europamester for menn og Martina Sáblíková ble mester for kvinner
Matt Done
Matthew Done (født 22. juli 1988) er en engelsk tidligere fotballspiller.
Hans første mål kom mot Grimsby Town og han scoret mot Sheffield Wednesday i en 4–1-seier i Ligacupen.
Han ble tilbudt en ny kontrakt med Wrexham i mai 2008, etter at klubben rykket ned til Conference League. Men han bestemte seg for å fortsette å spille i ligaen og signerte for League One-klubben Hereford United i juni 2008.
Prāsaṅgika
Prasaṅgika (sanskrit) er innen tibetansk buddhisme navnet på en kategori av synspunkter innenfor Madhyamaka. Sanskritordet Prasaṅga refererer til en metode med logiske undersøkelser som kan kalles reductio ad absurdum; de peker på den iboende feiltagelsen å føre fornuften til logiske ytterpunkter. Nagarjuna og senere kommentatorer som Buddhapālita, Chandrakirti og Je Tsongkhapa inntok dette standpunktet og brukte det som en metode til å benekte essensialistiske synspunkter.
Sosial tilbaketrekning
Sosial tilbaketrekning er å unngå mennesker og aktiviteter du vanligvis liker. For noen kan det utvikle seg til sosial isolasjon, hvor de vil unngå all kontakt med familie og nære venner for å kun være med seg selv. Mange med sosial tilbaketrekning bruker mye tid alene fordi de tror at ingen forstår hva de har opplevd eller går gjennom. De unngår sosiale situasjoner fordi de vil ikke bli påminnet om noe de helst vil glemme. Mange føler at de bør takle utfordringer på egenhånd og kan føle det som slitsomt eller irritende å være sosial. Noen ganger kan dette utvikle seg til en ond sirkel der jo mer tid individet er alene, jo mindre føler individet at andre mennesker forstår dem.
Deprimerte viser ofte tegn på sosial tilbaketrekning. Det kan være flere grunner til sosial tilbaketrekning, enten grunnet en religiøs tilnærming eller traumer.
Sosial isolasjon
Sosial tilbaketrekning og sosial isolasjon kan gjøre det vanskelig å gjøre det en vanligvis liker eller komme seg gjennom dagen. Noen senvirkninger kan inkludere ensomhet, tillitsproblemer, rusproblemer og søvnforstyrrelse. Uten kontroll kan sosial tilbaketrekning føre til eller være forbundet med depresjon. Dette kan påvirke de som er rundt dem negativt.
Behandling
Å fortsette sosial tilbaketrekning eller sosial isolasjon vil gjøre denne ukontrollerbare situasjonen til å bli mer utfordrende. Når et individ opplever dette eller viser antisosial atferd, er det viktig å:
Joachim Otto Schack–Rathlou
Joachim Otto Schack–Rathlou (født 13. juli 1728, død 7. juni 1800) var en dansk politiker og statsmann. Moren Benedicte von Ingenhaven døde kort etter fødselen, og faren, generalmajor Niels Rosenkrantz Schack, døde da gutten var tre år gammel. Men gutten ble godt ivaretatt av vennlige slektninger.
Han fulgte forelesninger ved universitetet i København og foretok siden en dannelsesreise rundt i Europa. Han fikk løfte om godsene Rathlousdal og Gersdorffslund hvis han giftet seg med en ung slektning, Øllegaard Charlotte Juul, når hun var gammel nok. De giftet seg i 1758. Uten noen diplomatisk utdannelse gikk Schack-Rathlou i tjeneste som utsending til Sverige. Ved kong Gustav 3.s bryllup med prinsesse Sophie Magdalene av Danmark, ble Schack-Rathlou utnevnt til ridder av Dannebrog.
Han stod sin kone nært og led med henne når hun fikk det ene dødfødte barnet etter det andre. Det trykket ham også å være vitne til hvordan folk i kongens krets, benyttet sin posisjon til å lure til seg midler fra statskassen og stillinger de ikke var kvalifisert for.
Schack–Rathlou ble utnevnt til kammerjunker hos den senere kong Christian 7. i 1755 og højesterettsdommer i 1757. I slutten av 1760-årene var han deputert i finanskollegiet, samtidig med at han satt i generaltollkammeret. Han ble avskjediget da Struensee kom til makten i 1770, siden han var uenig i Struensees reform der finanskollegiet ble koblet sammen med tollkammeret og handelskollegiet.
Han vendte tilbake til København etter Struensees fall i 1772 og ble et innflytelsesrikt medlem av statsrådet. Han fikk stor innflytelse på traktaten i Tsarskoje Selo som gjaldt et makeskifte med Russland i 1773 og innfødtrettsloven i 1776 som han gjennomførte i samarbeid med Ove Høegh-Guldberg. Innfødtsrettsloven var en reaksjon på Struensees maktovertakelse og skulle sikre at danske embetsmenn alltid skulle være født i Danmark, Norge eller hertugdømmene, med mindre de hadde påbegynt sitt arbeid før 1776 og blitt tildelt et «Naturalisations-Brev». Begrunnelsen for forordningen var blant annet at «Landets Børn skal nyde Landets Brød». Den ble proklamert på Christian 7.s fødselsdag den 15. januar 1776, og førte - sammen med en litterær strid om oversettelsen til tysk av Jens Baggesens danske libretto til syngespillet Holger Danske - til «tyskerfeiden» (1789-90), som var en følelsesladet offentlig debatt om å være dansk eller tysk, med et dansk krav om at tyskere bosatt på dansk område skulle bli danske i språk og kultur.
Schack–Rathlou var skoleherre for Herlufsholm, patron for Københavns Universitet og president for Danske Kancelli.
I 1778 mistet han det eneste barnet, han og hans kone fikk se vokse opp, da datteren Dorthe Sophie Haxthausen døde.
Schack–Rathlou var motstander av landboreformene og trakk seg tilbake til godset sitt, Rathlousdal, etter at stavnsbåndet ble opphevet i 1788. Han var også imot opprettelsen av en egen bank i hertugdømmene, som han mente ville virke splittende på samholdet i staten. Hans kone døde i 1798.
Transformasjonsgrammatikk
En transformasjonsgrammatikk (TG) er en generativ grammatikk for et hvilket som helst naturlig språk som involverer bruk av definerte operasjoner som kalles transformasjoner for å produsere nye setninger ut i fra eksisterende setninger. Begrepet ble innført av Noam Chomsky i 1957. Mye av den nyere forskninga på transformasjonsgrammatikker er inspirert av Chomskys minimalistprogram.
I en transformasjonsgrammatikk har hver setning i et språk to representasjonsnivåer: en dypstruktur og en overflatestruktur. Dypstrukturen representerer setningas semantiske sammenhenger. Denne omformes til overflatestrukturen, som er setningas uttalte eller skrevne form, via transformasjoner. Chomsky mener at det er betydelige likheter mellom forskjellige språks dypstrukturer, og at disse strukturene avdekker felles egenskaper som ikke kommer til syne i overflatestrukturen.
EM i fotball 2012 – Gruppe C
Gruppe C under Fotball-EM 2012 består av, , og. De to beste lagene går videre til kvartfinale, der de møter de to best plasserte lagene fra gruppe D.
Alle tidspunkter UTC+2
Margaretha Sigfridsson
Margaretha Sigfridsson (født 28. januar 1976 i Härjedalen) er en svensk curlingspiller fra Sundsvall. Hun var skip på Sveriges curlinglandslag da de tok sølv under vinter-OL i 2014.
Qin Shi Huangdis mausoleum
Qin Shi Huangdis mausoleum (kinesisk: 秦始皇陵, pinyin: Qín Shǐhuánglíng) er et gravkompleks for Kinas første keiser Qin Shi Huangdi, som døde år 210 f.Kr. Det er plassert rett nord for det lave fjellet Lishan i Lintong-distriktet ca 30 km øst for det sentrale Xi'an i Shaanxiprovinsen i Kina. Graven består av en pyramideformet gravhaug omgitt av en gravgård og flere andre inntilliggende monumenter. Gravkomplekset er mest kjent for terrakottahæren som ble funnet i 1974 ca to km øst for graven, men det er også flere ekstraordinære funn mer umiddelbart i gravens nærområde. Gravpyramiden antas å kunne inneholde en av verdenshistoriens mest interessante arkeologiske skatter, men den er fortsatt (2018) ikke utgravd. Graven ble oppført i løpet av 36 år med start 246 f.Kr. og da ferdig etter keiserens død 210 f.Kr. Qin Shi Huangdis mausoleum er verdens største underjordiske mausoleum.
I 1987 ble Qin Shi Huangdis mausoleum listeført av Unesco som verdensarv.
Historie
Etter en langvarig borgerkrig i slutten av den historiografiske tidsperioden de stridende staters tid (481–221 f.Kr.) seiret riket Qin i år 221 f.Kr. Etter åt dermed ha forent Kina utropte Qins konge Ying Zheng seg selv til Kinas første keiser og tok seg navnet Qin Shi Huangdi. Fra dette tidspunkt går Kina inn i Qindynastiet som blir starten for en mer enn 2 000 år lang tid som keiserdømme (med kortere avbrudd der riker og keiserdømmer konkurrerte).
Qindynastiet ble kortvarig. I 206 f.Kr. falt dynastiet, og Xiang Yu inntok dynastiets hovedstad Xianyang. Xiang Yu plyndret, brente og raserte det store gravkomplekset, deriblant terrakottahæren, men man tror ikke at han klarte å komme inn i selve gravkammeret i det underjordiske palasset.
Om lag 200 år før Qin Shi Huangdis mausoleum ble oppført, begynte den sed å bygge store underjordiske palasser for kongene til de forskjellige statene som senere skulle forenes til Qindynastiet. Innen Qindynastiet var gravene hovedsakelig ent underjordisk sjakt uten noen utmerkende pyramide eller andre større monumenter omkring graven. Qin Shi Huangdis mausoleum er utført i en skala som aldri være seg før eller etter det har blitt utført i Kina. Dette gjelder både kostnad og størrelse. Gravkomplekset er et av de største i verdenshistorien. Dent ekstreme utførelsen av den første keiserens grav tvang keiserne i det etterfølgende Handynastiet (206 f.Kr.–220 e.Kr.) til kostbare gravbyggeprosjekter for å ikke fremstå i for stor underlegenhet i lys av sitt forgjengerstyre.